I tre måneder har DR3 fulgt den amerikanske ambassadør Rufus Gifford. Med en baggrund i det glamourøse Hollywood og senere som gulddreng for Obamas præsidentkampagne, har Rufus nu valgt at påtage sig erhvervet som ambassadør i Danmark. Rufus åbner ikke blot dørene til arbejdslivet på den amerikanske ambassade, men dørene bliver i den grad også åbnet helt op til sit private hjem på Rydhave. Hér bor han sammen med sin partner Stephen og sin hund Argos. Rufus vil med sin utraditionelle og moderne tilgang til diplomatiet kæmpe for homoseksuelles rettigheder og fortsat skabe et godt samarbejde mellem USA og Danmark. Udløber: 30. jun 2022